চেয়ারম্যান সভায় জানান, ইষ্টল্যান্ড ইন্স্যুরেন্স কোম্পানী লিমিটেড ২০১৬ সালে ৮৬২ মিলিয়ন টাকা প্রিমিয়াম আয় করেছে এবং বিগত ৩০ বছরে অগ্নি, নৌ, মোটর ও বিবিধ বীমাখাতে মোট ২ হাজার ২৭৬ মিলিয়ন টাকার বীমাদাবি পরিশোধ করেছে। ২০১৬ সালের ৩১ ডিসেম্বর পর্যন্ত কোম্পানীর মোট সম্পদের পরিমাণ দাঁড়িয়েছে ২ হাজার ৩৪৭ মিলিয়ন টাকা। পরিচালনা পর্ষদের সুপারিশক্রমে ঘোষিত ১০ শতাংশ ক্যাশ এবং ৫ শতাংশ স্টক ডিভিডেন্ড কোম্পানীর বার্ষিক সাধারন সভায় শেয়ারহোল্ডারদের দ্বারা অনুমোদন হয়।